cyanic-selkie/wikianc huggingface dataset:
২০১৬ আইসিসি বিশ্ব টুয়েন্টি২০ দলসমূহ
জিম্বাবুয়ে
কোচ: ডেভ হোয়াটমোর
জামিলা বিনতে সাবিত
জামিলা বিনতে সবিত ( جميلة بنت ثابت), আসল নাম আসিয়া , ছিলেন উমরের স্ত্রী এবং ইসলামের নবী মুহাম্মদ (সাঃ) এর একজন সাহাবা।
জীবনী
জামিলা বিনতে সাবিত ছিলেন ইবনু আবি আল-আফলাহ ও আল-শামুস বিনতে আবি আমির এর কন্যা, যারা উভয়ই মদিনার বনু আউস গোত্রের আমর ইবনে আউফ শাখার সদস্য ছিলেন। তার ভাই আসিম ইবনে সাবিত যিনি বদরের যুদ্ধে লড়াই করেছিলেন।
জামিলা মদিনায় প্রথম ইসলাম গ্রহণকারীদের একজন। তার নাম আসিয়া (অবাধ্য) শুনে মুহাম্মদ (সাঃ) তার নাম রাখেন জামিলা (সুন্দরী)।
৬২৭ ও ৬২৮ এর মধ্যে তিনি উমারকে বিবাহ করেন। তাদের পুত্রের নাম আসিম ইবনে উমর।  তাদের মধ্যে বিবাহ বিচ্ছেদ হয়।
জামিলা আসিমকে নিয়ে ক্বুবায় তার পরিবারের কাছে ফিরে আসেন। একদিন ওমর কুবায় এসে দেখতে পান আসিম মসজিদ প্রাঙ্গণে খেলছে। উমর তাকে তুলে নিয়ে চলে যেতে থাকেন। জামিলার মাতা আল শামুস এটা দেখতে পেয়ে এসে বাঁধা দেন। আসিমের অভিভাবকত্ব কে পাবে তা নিয়ে তারা একমত হতে না পেরে আবু বকরের কাছে বিচার দেন। আবু বকর বলেন, "একজন শিশু ও মায়ের মাঝে বাঁধা সৃষ্টি করোনা।" একথা শুনে উমর হার মানেন এবং জামিলা তার পুত্রকে নিজের কাছে রাখেন।
পরবর্তীতে জামিলা ইয়াজিদ ইবনে যারিয়াকে বিয়ে করেন। আব্দুল রহমান নামে তাদের এক পুত্র সন্তান হয়।
ঐশ্বর্যা দেওয়ান
ঐশ্বর্যা দেওয়ান (জন্ম: ২১ ডিসেম্বর ১৯৯৩) একজন ভারতীয় চলচ্চিত্র অভিনেত্রী এবং কেরালার বিউটি কুইন, যিনি মালয়ালম, তামিল এবং কন্নড় ভাষার চলচ্চিত্রে অভিনয় করেছেন। তিনি ফেমিনা মিস ইন্ডিয়া মহারাষ্ট্র ২০১৭ এর মুকুট অর্জন করেছিলেন এবং ফেমিনা মিস ইন্ডিয়া ২০১৭-তে মহারাষ্ট্র রাজ্যের প্রতিনিধিত্ব করেছিলেন। প্রতিযোগিতা চলাকালীন তিনি বিভিন্ন উপশিরোনাম জিতেছিলেন এবং শীর্ষ-৬ চূড়ান্তদের মাঝে স্থান করে নিয়েছিলেন। কাশী - ইন সার্চ অব গঙ্গা চলচ্চিত্র দিয়ে তিনি বলিউডে পা রেখেছিলেন।
ব্যক্তিগত জীবন
ঐশ্বর্যা ভারতের বেঙ্গালুরুতে জন্মগ্রহণ করেছিলেন। তার পিতা এস. দেওয়ান এবং মাতা শিজা দেওয়ান। তার পিতা একজন মালয়ালী, তাদের আদিনিবাস কেরলের শোরানুর।
দারিংবাড়ি
দারিংবাড়ি উড়িষ্যা রাজ্যের কন্ধমাল জেলার একটি উল্লেখযোগ্য শৈলশহর, মনোরম আবহাওয়ার আকর্ষণীয় শৈলময় পরিবেশের জন্য একে "উড়িষ্যার কাশ্মীর" বলা হয়ে থাকে। উড়িষ্যার কন্ধমাল জেলায় এই পার্বত্যময় জায়গাটি সমুদ্রপৃষ্ট থেকে ৯১৫ মিটার উচ্চতায় অবস্থান করছে। পূর্বঘাট পর্বতশ্রেণির বিভিন্ন শৃঙ্গগুলি উঁচুনিচু তরঙ্গায়িত ছন্দে শহরটিকে ঘিরে আছে। অপূর্ব নৈসর্গিক পরিমণ্ডল স্থানটিকে স্বর্গীয় মাধুর্য দান করেছে। এর চতুর্দিকে কোথাও পাইন জঙ্গল, কোথাও নিবিড় শালবন, কফি বাগিচা বা সবুজ উপত্যকা যেন প্রকৃতি প্রেমিক পর্যটকদের হাতছানি দিচ্ছে । পাশাপাশি আছে ঘন রেন ফরেস্ট আর বন্য জীবজন্তুর আনাগোনা। শীতের দিনে এখানে যথেষ্ট ঠাণ্ডা পড়ে, এখনও পর্যন্ত সর্বনিম্ন তাপমাত্রা নথি অনুযায়ী -0.৫ ডিগ্রী সেণ্টিগ্রেড।  শীতের দিনে কোনো কোনো সময় ঘাসের ডগায় বরফ জমে থাকতে দেখা যায়। দারিংবাড়ি একটি ব্লক ও তহসিল হেডকোয়ার্টার ; মোট আয়তন ৭৬৯.৬৮ বর্গ কিমি.। মোট জনসংখ্যার শতকরা ৬৩ ভাগ কন্ধ উপজাতির মানুষ। স্থানীয় কুইভাষায় 'দারিং'- শব্দের অর্থ উপত্যকা, আর 'বাড়ি'- অর্থে ঘর,  সেইদিক থেকে 'দারিংবাড়ি' - শব্দের অর্থ হলো- উপত্যকার বাড়ি।
পৌঁছাবার উপায়
উড়িষ্যা রাজ্যের রাজধানী শহর ভুবনেশ্বর থেকে বাসে ২৫১ কিমি. দূরে দারিংবাড়ি পৌঁছানো যায়, অথবা দারিংবাড়ির নিকটতম রেল স্টেশন গঞ্জাম জেলার ব্রহ্মপুর বা বেরামপুর থেকে সড়ক পথে ১২০ কিমি. দূরের জায়গাটিতে সহজেই পৌঁছান যেতে পারে। এই সুন্দর শৈল শহরটি ফুলবনী থেকে ১০০ কিমি., বালিগুডা থেকে ৫০ কিমি. এবং জি.উদয়গিরি থেকে ৫৮ কিমি. দূরে অবস্থিত।
মোহাম্মদ আবুল কাসেম চৌধুরী
মোহাম্মদ আবুল কাসেম চৌধুরী (জন্ম: ১ অক্টোবর ১৯৬২) একজন বাংলাদেশী কৃষিবিদ। তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের কৌলিতত্ত্ব ও উদ্ভিদ প্রজনন বিভাগের অধ্যাপক এবং খুলনা কৃষি বিশ্ববিদ্যালয়ের বর্তমান উপাচার্য।
প্রাথমিক জীবন
আবুল কাসেম চৌধুরী ১৯৬২ সালের ১ অক্টোবর নোয়াখালীর কোম্পানীগঞ্জ উপজেলার চরফকিরা গ্রামে জন্মগ্রহণ করেন। তিনি বাংলাদেশ কৃষি বিশ্ববিদ্যালয়ের কৃষি অনুষদ থেকে ১৯৮৪ সালে স্নাতক এবং কৌলিতত্ত্ব ও উদ্ভিদ প্রজনন বিভাগ থেকে ১৯৮৮ সালে স্নাতকোত্তর ডিগ্রি লাভ করেন। ২০০১ সালে তিনি থাইল্যান্ডের ক্যাসেটসার্ট বিশ্ববিদ্যালয় থেকে পিএইচডি ডিগ্রি অর্জন করেন এবং ২০০৩ থেকে ২০০৫ সাল পর্যন্ত জাপান ইন্টারন্যাশনাল রিসার্চ সেন্টার ফর এগ্রিকালচারাল সায়েন্সেসে পোস্ট ডক্টরাল গবেষণা সম্পন্ন করেন।
কর্মজীবন
আবুল কাসেম চৌধুরী ১৯৮৯ সালে তৎকালীন পটুয়াখালী কৃষি কলেজের (বর্তমানে পটুয়াখালী বিজ্ঞান ও প্রযুক্তি বিশ্ববিদ্যালয়) উদ্ভিদ প্রজনন বিভাগে প্রভাষক হিসেবে যোগ দেন। এরই ধারাবাহিকতায় ২০০৮ সালে তিনি অধ্যাপক পদে উন্নীত হন।
কর্মজীবনে শিক্ষকতা ও গবেষণার পাশাপাশি তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের রিজেন্ট বোর্ড ও একাডেমিক কাউন্সিলের সদস্য, কৃষি অনুষদ ও পোস্ট গ্র্যাজুয়েট স্টাডিজের ডিন, ডিন কাউন্সিলের আহ্বায়ক, বিশ্ববিদ্যালয়ের কেন্দ্রীয় গবেষণাগারের প্রধান, পরীক্ষা নিয়ন্ত্রক, রিসার্চ অ্যান্ড ট্রেনিং সেন্টারের পরিচালক, শারীরিক শিক্ষা বিভাগের পরিচালক, শিক্ষার্থী হলের প্রাধ্যক্ষ, প্রক্টর,  কৌলিতত্ত্ব ও উদ্ভিদ প্রজনন বিভাগ এবং বায়োটেকনোলজি বিভাগের চেয়ারম্যানসহ বিভিন্ন গুরুত্বপূর্ণ প্রশাসনিক দায়িত্ব পালন করছেন।
মোহাম্মদ আবুল কাসেম চৌধুরী ২০২২ সালে খুলনা কৃষি বিশ্ববিদ্যালয়ের উপাচার্য হিসেবে নিয়োগ পান। তিনি বিশ্ববিদ্যালয়টির দ্বিতীয় উপাচার্য।
দ্বিতীয় তৈলপ
দ্বিতীয় তৈলপ (রাজত্বকাল: আনুমানিক ৯৭৩-৯৯৭ খ্রিস্টাব্দ; অপর নাম: দ্বিতীয় তৈল; উপাধি: অহবমল্ল) ছিলেন দক্ষিণ ভারতের পশ্চিম চালুক্য রাজবংশের প্রতিষ্ঠাতা। তৈলপ নিজেকে পূর্ববর্তী বাতাপির চালুক্যদের বংশধর বলে দাবি করতেন এবং প্রাথমিকভাবে তারদাবাদি-১০০০ প্রদেশ (অধুনা কর্ণাটক রাজ্যের বিজয়পুর জেলা) থেকে রাষ্ট্রকূট সম্রাটের অধীনস্থ সামন্ত শাসক হিসেবে রাজ্য শাসন করতেন। পরমার রাজা সিয়কের আক্রমণে রাষ্ট্রকূট সাম্রাজ্য পর্যুদস্ত হলে তৈলপ রাষ্ট্রকূট রাজা দ্বিতীয় কর্ককে সিংহাসনচ্যূত করে নতুন রাজবংশ প্রতিষ্ঠা করেন।
মোহাম্মদ আবুল কাসেম চৌধুরী
গবেষণাকর্ম
দেশিয় এবং আন্তর্জাতিক জার্নালে তার অর্ধশতাধিক গবেষণা প্রবন্ধ প্রকাশিত হয়েছে। তিনি দেশ-বিদেশের বিভিন্ন বিশ্ববিদ্যালয়ে গবেষণা প্রবন্ধ উপস্থাপন করেছেন।
দ্বিতীয় তৈলপ
নর্মদা ও তুঙ্গভদ্রা নদীর মধ্যবর্তী পশ্চিম দাক্ষিণাত্য ভূখণ্ডে নিজ নিয়ন্ত্রণ সুদৃঢ় করতে তৈলপকে বহু বছর ব্যয় করতে হয়েছিল। ক্রমে শিলাহর সহ একাধিক পূর্বতন রাষ্ট্রকূট সামন্ত রাজবংশ তৈলপের সার্বভৌমত্ব স্বীকার করে নেয়। তৈলপ সফলভাবে চোল ও পরমার বহিরাক্রমণকে প্রতিরোধ করেন এবং আক্রমণকারী পরমার রাজা মুঞ্জকে বন্দী ও হত্যা করেন। তৈলপের সেনাধ্যক্ষ বরপ অধুনা গুজরাত রাজ্যের অন্তর্গত লাট অঞ্চল জয় করে লাট চালুক্য শাসক বংশের প্রতিষ্ঠা করেন। তৈলপের উত্তরসূরিরা দ্বাদশ শতাব্দী পর্যন্ত পশ্চিম দাক্ষিণাত্য ভূখণ্ডে নিজেদের কর্তৃত্ব বজায় রেখেছিলেন।
দোয়া
ইসলামের পরিভাষায়, দোয়া (دُعَاء বহুবচন: আদ ইয়াহ, أدْعِيَة) বলা হয়। শব্দটির আক্ষরিক অর্থ 'আহবান' বা 'ডাকা', যা ইসলামে একটি বিশুদ্ধ মিনতি প্রক্রিয়া। এই শব্দটি এসেছে একটি আরবি শব্দ থেকে যার বাংলায় অনুবাদ ডাক বা তলব কর, এবং মুসলমানরা একে ইসলামি আইন হিসাবে এবং সওয়াব বিবেচনা করে পালন করে থাকে। ইসলাম ধর্মের নবী মুহাম্মদ (সাঃ) বলেছেন: "দোয়া ইবাদতের সারাংশ"; আর আল্লাহ তার প্রেরিত ধর্মগ্রন্থ কোরআন-এ বলেছেন: । মুসলমানরা মনের সকল চাওয়া তাদের প্রভূর নিকট তুলে ধরে।
পিটার সেলার্স
পিটার সেলার্স (Peter Sellers; ৮ সেপ্টেম্বর ১৯২৫ - ২৪ জুলাই ১৯৮০) একজন ইংরেজ চলচ্চিত্র অভিনেতা, কৌতুকাভিনেতা, ও সঙ্গীতশিল্পী। তিনি বিবিসি বেতারের হাস্যরসাত্মক অনুষ্ঠান দ্য গুন শো-এ অভিনয় করেন, একাধিক জনপ্রিয় হাস্যরসাত্মক গানে কণ্ঠ দেন এবং বহু চলচ্চিত্রে অভিনয় করে বিশ্বব্যাপী পরিচিত অর্জন করেন। তার অভিনীত তিনটি বিখ্যাত চরিত্র হল দ্য পিঙ্ক প্যান্থার চলচ্চিত্র ধারাবাহিকের ইনস্পেক্টর জাক ক্লুজো, ডক্টর স্ট্রেঞ্জলাভ (১৯৬৪)-এর ডক্টর স্ট্রেঞ্জলাভ, এবং ললিতা (১৯৬২)-এর অধ্যাপক ক্লেয়ার কুইল্টি।
পোর্টসমাউথে জন্মগ্রহণকারী সেলার্সের মাত্র দুই সপ্তাহ বয়সে সাউথসির কিংস থিয়েটারে মঞ্চে অভিষেক ঘটে। তিনি প্রাদেশিক মঞ্চে সফররত বিভিন্ন অনুষ্ঠানে তার পিতামাতার সাথে যেতেন। তিনি শুরুতে ড্রামবাদক হিসেবে কাজ করেন এবং এন্টারটেইনমেন্টস ন্যাশনাল সার্ভিস অ্যাসোসিয়েশনের সদস্য হিসেবে ইংল্যান্ড সফরে যান। তিনি অন্যের অনুকরণ রপ্ত করেন এবং রাফ রিডারের যুদ্ধকালীন গ্যাং শো এন্টারটেইনমেন্ট দলের সাথে ব্রিটেন এবং দূরপ্রাচ্য সফরে যান। যুদ্ধের পর শোটাইম অনুষ্ঠানের মধ্য দিয়ে সেলার্সের বেতারে অভিষেক ঘটে এবং এরপর তিনি বিবিসি বেতারের বিভিন্ন অনুষ্ঠানে নিয়মিত পরিবেশনা করতেন। ১৯৫০-এর দশকের শুরুতে সেলার্স স্পাইক মিলিগান, হ্যারি সেকোম্ব ও মাইকেল বেন্টিন সফল বেতার ধারাবাহিক দ্য গুন শো-এ অংশ নেন, যা ১৯৬০ সালে সমাপ্ত হয়।
সেলার্স ১৯৫০-এর দশকে তার চলচ্চিত্র কর্মজীবন শুরু করেন। তিনি তিনবার একাডেমি পুরস্কারের মনোনয়ন লাভ করেন, তন্মধ্যে ডক্টর স্ট্রেঞ্জলাভ (১৯৬৪) ও বিয়িং দেয়ার (১৯৭৯) চলচ্চিত্রের জন্য দুইবার শ্রেষ্ঠ অভিনেতা বিভাগে এবং দ্য রানিং জাম্পিং অ্যান্ড স্ট্যান্ডিং স্টিল ফিল্ম (১৯৫৯)-এর জন্য একবার শ্রেষ্ঠ জীবন্ত স্বল্পদৈর্ঘ্য চলচ্চিত্র বিভাগে। তিনি আ'ম অল রাইট জ্যাক (১৯৫৯) ও দ্য পিঙ্ক প্যান্থার ধারাবাহিকের প্রথম চলচ্চিত্র দ্য পিঙ্ক প্যান্থার (১৯৬৩) চলচ্চিত্রের জন্য দুইবার শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন এবং আরও তিনটি মনোননয়ন লাভ করেন। ১৯৮০ সালে তিনি তিনি বিয়িং দেয়ার চলচ্চিত্রের জন্য সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার অর্জন করেন এবং এই বিভাগে পূর্বে আরও তিনটি মনোনয়ন লাভ করেছিলেন। টার্নার ক্লাসিক মুভিজ সেলার্সকে "বিংশ শতাব্দীর শেষভাগের অন্যতম পরিপূর্ণ হাস্যরসাত্মক অভিনেতা" বলে অভিহিত করে।
ব্যক্তিগত জীবনে সেলার্স হতাশা ও অনিশ্চয়তায় ভুগতেন। রহস্যময় ব্যক্তিত্বের অধিকারী সেলার্স প্রায়ই দাবী করতেন তিনি যে চরিত্রগুলোতে অভিনয় করেন তার বাইরে তার কোন পরিচয় নেই। তার আচরণ প্রায়ই অসাবধানী ও ইচ্ছাবিরুদ্ধ ছিল, এবং তিনি প্রায়ই তার পরিচালক ও সহ-শিল্পীদের সাথে দ্বন্দ্বে লিপ্ত হতেন, বিশেষ করে ১৯৭০-এর দশকের মাঝামাঝি সময়ে যখন মদপান ও ঔষধ সেবনের কারণে তার শারীরিক ও মাসনিক অবস্থা খারাপ ছিল। সেলার্স চারবার বিয়ে করেন এবং তার দুই স্ত্রী ঘরে তার তিন সন্তান জন্মগ্রহণ করে। তিনি ১৯৮০ সালে ৫৪ বছর বয়সে হার্ট অ্যাটাকে মৃত্যুবরণ করেন। ইংরেজ চলচ্চিত্র নির্মাতা বোল্টিং ভ্রাতৃদ্বয় সেলার্সকে "চার্লি চ্যাপলিনের পর এই দেশে সৃষ্ট শ্রেষ্ঠ হাস্যরসাত্মক প্রতিভাবান" বলে আখ্যায়িত করেন।
প্রারম্ভিক জীবন (১৯২৫-১৯৩৫)
সেলার্স ১৯২৫ সালের ৮ই সেপ্টেম্বর পোর্টসমাউথের উপশহর সাউথসিতে জন্মগ্রহণ করেন। তার পিতা ইয়র্কশায়ারে জন্মগ্রহণকারী উইলিয়াম "বিল" সেলার্স (১৯০০-১৯৬২) এবং মাতা অ্যাগনেস ডোরিন "পেগ" (বিবাহপূর্ব মার্কস, ১৮৯২-১৯৬৭)। তারা দুজনেই বিনোদনশিল্পী ছিলেন। পেগ রে সিস্টার্সের দলে কাজ করতেন। রিচার্ড হেনরি নামে তাকে অভিসিঞ্চিত করা হলেও তার পিতামাতা তাকে জন্মের পূর্বেই মারা যাওয়া তার বড় ভাইয়ের নাম পিটার নামে ডাকতেন। সেলার্স তাদের একমাত্র সন্তান ছিলেন। পিউগিলিস্ট ড্যানিয়েল মেন্ডোজা (১৭৬৪-১৮৩৬) পেগের আত্মীয় ছিলেন। এক সময় সেলার্স মেন্ডোজার চিত্র তার প্রযোজনা কোম্পানির লোগোতে ব্যবহার করার পরিকল্পনা করেছিলেন।
প্রারম্ভিক অভিনয় (১৯৩৫-১৯৩৯)
পরিবারের সাথে বিভিন্ন মঞ্চানুষ্ঠানে সফর করে তিনি মঞ্চের কলাকৌশল রপ্ত করেন, কিন্তু তার পিতা তাকে এই কাজে উৎসাহিত করেননি। ফলে তিনি বিনোদন জগৎ নিয়ে মিশ্র অনুভূতি ব্যক্ত করেন। সেলার্সের পিতা বিনোদন জগতে সেলার্সের দক্ষতা নিয়ে সন্দিহান ছিলেন, এমনকি বলতেন তার পুত্রের প্রতিভা রাস্তার ঝাড়ুদার হওয়ার জন্যও যথেষ্ট নয়। তবে সেলার্সের মা তাকে প্রতিনিয়ত উৎসাহ দিতেন।
সেন্ট অ্যালোয়সিয়াস কলেজে পড়াকালীন সেলার্স উদ্ভাবনার দক্ষতা গড়ে তুলেন। তিনি ও তার সে সময়ের ঘনিষ্ঠ বন্ধু ব্রায়ান কনন দুজনে বেতারের হাস্যরসাত্মক অনুষ্ঠান শুনতেন। কনন স্মরণ করেন যে, "পিটার মানডে নাইট অ্যাট এইট-এর ব্যক্তির অনুকরণ করে বিপুল আনন্দ পেতেন। তার মধ্যে সংলাপগুলো তাৎক্ষণিকভাবে উদ্ভাবন করার দক্ষতা ছিল। স্কেচগুলোও। আমি কি করতে হবে তার ইঙ্গিত দিতাম এবং তিনি বেতার ব্যক্তিত্বদের অনুকরণ করত এবং তার নিজের উদ্ভাবিত কিছু কণ্ঠেও সংলাপ বলত।"
দ্বিতীয় বিশ্বযুদ্ধ (১৯৩৯-১৯৪৫)
দ্বিতীয় বিশ্বযুদ্ধ শুরু হলে, সেন্ট অ্যালোয়সিয়াস কলেজ খালি করে কেমব্রিজশায়ারে নিয়ে যাওয়া হয়। সেলার্সের মা তাকে সেখানে যেতে দেননি, ফলে ১৪ বছর বয়সেই তার আনুষ্ঠানিক শিক্ষার সমাপ্তি ঘটে। ১৯৪০-এর দশকের শুরুর দিকে তাদের পরিবার ইলফ্রাকম্বের উত্তর ডেভন শহরে চলে যায়, সেখানে সেলার্সের মামা ভিক্টোরিয়া প্যালেস থিয়েটারের ব্যবস্থাপক ছিলেন। ১৫ বছর বয়সী সেলার্স সেই থিয়েটারের তত্ত্বাবধায়ক হিসেবে কাজ পান। তিনি ধীরে ধীরে বক্স অফিস কেরানি, প্রবেশক, সহকারী মঞ্চ ব্যবসাথাপক ও আলোক সম্পাতকারী হিসেবে পদোন্নতি লাভ করেন। তাকে কিছু ছোটখাট চরিত্রে অভিনয়েরও প্রস্তাব দেওয়া হত। মঞ্চের পিছনে কাজ করার মাধ্যমে তিনি পল স্কোফিল্ডের মত অভিনেতাদের অধ্যয়ন করার সুযোগ পান। ইতোমধ্যে ডেরেক অল্টম্যানের সাথে তার ঘনিষ্ঠতা হয় এবং তারা একত্রে "অল্টম্যান অ্যান্ড সেলার্স" নামে ইউকুলেলে, গান গাওয়া ও কৌতুক পরিবেশনা সংবলিত সেলার্সের প্রথম মঞ্চ পরিবেশনা চালু করেন।
যুদ্ধ-পরবর্তী প্রারম্ভিক কর্মজীবন ও দ্য গুন শো (১৯৪৬-১৯৫৫)
১৯৪৮ সালের শেষভাগে বিবিসি থার্ড প্রোগ্রাম হাস্যরসাত্মক ধারাবাহিক থার্ড ডিভিশন প্রচার শুরু করে, এতে অন্যান্যদের মত হ্যারি সেকোম্ব, মাইকেল বেন্টিন ও সেলার্স পরিবেশনা করতেন। এক সন্ধ্যা সেলার্স ও বেন্টিন হ্যাকনি এম্পায়ার সফরে যান, সেখানে সেকোম্ব পরিবেশন করছিলেন। বেন্টিন সেলার্সকে স্পাইক মিলিগানের সাথে পরিচয় করিয়ে দেন। এই চারজন ভিক্টোরিয়ার নিকটস্থ বিবিসির কাহিনিকার জিমি গ্র্যাফটনের মালিকানাধীন গ্র্যাফটন্‌স পাবলিক হাউজে মিলিত হন। এই চার কৌতুকাভিনেতা গ্র্যাফটনের কেওজিভিওএস (কিপার অব গুনস অ্যান্ড ভয়েস অব স্যানিটি) ডাবিং করেন। গ্র্যাফটন পরবর্তীকালে দ্য গুন শো-র শুরুর কয়েকটি পর্ব সম্পাদনা করেছিলেন।
চলচ্চিত্রে শুরুর বছরগুলো ও আ'ম অল রাইট জ্যাক (১৯৫৬-৫৯)
সেলার্স চলচ্চিত্রে অভিনয় শুরু করেন এবং বেশ কিছু চলচ্চিত্রে ছোট চরিত্রে অভিনয় করেন, যেমন জন অ্যান্ড জুলি (১৯৫৫)-এ পুলিশ কর্মকর্তা। তিনি ১৯৫৫ সালে আলেকজান্ডার ম্যাকেন্ড্রিক পরিচালিত হাস্যরসাত্মক দ্য লেডিকিলার্স চলচ্চিত্রে আরও বড় চরিত্রে তার আদর্শ অ্যালেক গিনেসের সাথে অভিনয় করেন, তাদের সাথে হের্বের্ত লোম ও সেসিল পার্কারও ছিলেন। সেলার্স হ্যারি রবিনসন নামক এক টেডি বয় চরিত্রে অভিনয় করেন। জীবনীকার পিটার ইভান্স একে সেলার্সের প্রথম ভালো চরিত্র বলে গণ্য করেন। দ্য লেডিকিলার্স যুক্তরাজ্য ও মার্কিন যুক্তরাষ্ট্র উভয় দেশেই ব্যবসাসফল হয়, এবং শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করে। পরের বছর সেলার্স আরও তিনটি টেলিভিশন ধারাবাহিকে অভিনয় করেন, সেগুলো হল দ্য ইডিয়ট উইকলি, প্রাইস টুডি; আ শো কলড ফ্রেড; ও সন অব ফ্রেড। অনুষ্ঠানগুলো ব্রিটেনের নতুন আইটিভি চ্যানেলে প্রচারিত হয়। ১৯৫৭ সালে চলচ্চিত্র প্রযোজক মাইকেল রেফ ইডিয়ট উইকলি-তে সেলার্সের বৃদ্ধ ব্যক্তির চরিত্রে অভিনয় দেখে মুগ্ধ হয়ে ৩২ বছর বয়সী সেলার্সকে ব্যাসিল ডিয়ারডেনের দ্য স্মলেস্ট শো অন আর্থ চলচ্চিত্রে ৬৮ বছর বয়সী প্রক্ষেপক চরিত্রের জন্য নির্বাচন করেন। এতে তার সহশিল্পী ছিলেন বিল ট্র্যাভার্স, ভার্জিনিয়া ম্যাকেনা ও মার্গারেট রাদারফোর্ড। চলচ্চিত্রটি ব্যবসাসফল হয় এবং বর্তমানে যুদ্ধ-উত্তর ব্রিটিশ পর্দায় উপস্থিত কৌতুকাভিনয়ের ছোট ধ্রুপদী কর্ম বলে গণ্য হয়। এরপর সেলার্স বাফটা পুরস্কার বিজয়ী দ্য ম্যান হু নেভার ওয়াজ চলচ্চিত্রে উইনস্টন চার্চিল চরিত্রে কণ্ঠ দেন। ১৯৫৭ সালের শেষভাগে সেলার্স মারিও জাম্পির অফবিট ব্ল্যাক কমেডি দ্য নেকেড ট্রুথ চলচ্চিত্রে ছদ্মবেশ ধারণের প্রতিভাধর একজন টেলিভিশন তারকা চরিত্রে অভিনয় করেন। এতে তার সহশিল্পী ছিলেন টেরি-টমাস, পেগি মাউন্ট, শার্লি ইটন ও ডেনিস প্রাইস।
চলচ্চিত্রের তালিকা
পুরস্কার ও মনোনয়নের ভিত্তিতে নির্বাচিত চলচ্চিত্রসমূহ
অথর্বণ
অথর্বণ (সংস্কৃত: अथर्वन्) হলেন হিন্দুধর্মের একজন কিংবদন্তি বৈদিক ঋষি, যিনি ঋষি অঙ্গিরার সাথে অথর্ববেদ রচনা করেন, অথবা তাকে অথর্ববেদের প্রচারক হিসেবে বিবেচনা করা। অথর্বণ শব্দটি অথর্ববেদের স্তোত্রকেও বোঝায়। তিনি সর্বপ্রথম অগ্নি-যজ্ঞ বা যজ্ঞ প্রবর্তন করেছিলেন বলেও কথিত আছে।
অথর্বণকে সপ্তর্ষিদের মধ্যে গণ্য করা হয়। তার বংশ অথর্বণ নামে পরিচিত। ঋষি কর্দমের কন্যা শান্তি বা চিত্তি তার সহধর্মিণী, এবং ঋষি দধীচি তার পুত্র। তাকে ভৃগু বংশের সদস্য হিসেবে উল্লেখ করা হয়। মুণ্ডক উপনিষদ এবং অন্যান্য গ্রন্থ অনুসারে, তিনি ছিলেন ব্রহ্মার জ্যেষ্ঠ মানসপুত্র।
ভারতীয় শিল্পকলা
ভারতীয় শিল্পকলা চিত্রকলা, ভাস্কর্য, মৃৎশিল্প এবং রেশম কাপরের মতো বস্ত্রবয়ন শিল্প সহ বিভিন্ন ধরনের শিল্প নিয়ে গঠিত। ভৌগলিকভাবে, বর্তমানে ভারত, পাকিস্তান, বাংলাদেশ, শ্রীলঙ্কা, নেপাল এবং কখনও কখনও পূর্ব আফগানিস্তান সহ সমগ্র ভারতীয় উপমহাদেশ জুড়ে এর বিস্তার রয়েছে। এই শিল্পকলাতে ভারতের সাংস্কৃতিক ইতিহাস, ধর্ম এবং দর্শনের সাথে এক বিশাল ব্যাপ্তি ঘটেছে যা সামাজিক এবং সাংস্কৃতিক প্রসঙ্গে শিল্প সৃষ্টির এবং পৃষ্ঠপোষকতার স্থান রেখেছে। শৈল্পিক নকশার কারুকাজ ভারতীয় শিল্পের একটি বৈশিষ্ট্য এবং এর আধুনিক ও ঐতিহ্যবাহী আকারে লক্ষ্য করা যায়।
খ্রিস্টপূর্ব ৩০০০ বছর পূর্বে ভারতীয় শিল্পের প্রাগৈতিহাসিক বসতি থেকে পাওয়া যায়। আধুনিক সময়ের পথে, ভারতীয় শিল্পের সাংস্কৃতিক প্রভাব রয়েছে, সেইসাথে হিন্দুধর্ম, বৌদ্ধ, জৈন, শিখ ধর্ম এবং ইসলামের মতো ধর্মীয় প্রভাব রয়েছে। ধর্মীয় ঐতিহ্যের এই জটিল সংমিশ্রণ থাকা সত্ত্বেও, প্রধান ধর্মীয় গোষ্ঠীর মাধ্যমে কোন সময় এবং অঞ্চলে প্রচলিত শৈল্পিক শৈলীর বিকাশকে ভাগ করা হয়েছে।
ভারতীয় জলবায়ুতে প্রধানত পাথর ও ধাতুর তৈরি ঐতিহাসিক ধর্মীয় ভাস্কর্য অন্যান্য মাধ্যমের তুলনায় ভালোভাবে টিকে আছে এবং সবচেয়ে ভালো অবশিষ্টাংশ প্রদান করে। ভারতের তুলনায় পার্শবর্তী শুষ্ক অঞ্চল থেকে এমন অনেক গুরুত্বপূর্ণ প্রাচীন আবিষ্কারগুলি এসেছে, যেগুলো পাথরের মধ্যে খোদায়কৃত নয়। ভারতীয় অন্ত্যেষ্টিক্রিয়া এবং দার্শনিক ঐতিহ্যগুলির কারণে কবর সামগ্রী পাওয়া যায় না, যেগুলো অন্যান্য সংস্কৃতিতে প্রাচীন শিল্প সম্পর্কে ধারণার জন্য প্রধান উৎস হিসেবে কাজ করেছে।
ভারতীয় শিল্পশৈলী ঐতিহাসিকভাবে উপমহাদেশের বাইরে বিশেষ করে তিব্বত, দক্ষিণ পূর্ব এশিয়া এবং চীনে ব্যাপক প্রভাব রেখেছে। ভারতীয় শিল্পকলা নিজেও মধ্য এশিয়া এবং ইরান এবং ইউরোপের শিল্পকলার দ্বার প্রভাবিত হয়েছে বলে মনে করা হয়।
সিন্ধু উপত্যকা সভ্যতা ( )
ডান|থাম্ব|250x250পিক্সেল|[[মহেঞ্জোদাড়ো|মহেঞ্জোদারোর নৃত্যরতা যুবতী "]] এর বিস্তৃত এবং পরিশীলিততা সত্ত্বেও, সিন্ধু উপত্যকা সভ্যতা অন্য অনেক প্রারম্ভিক সভ্যতার বিপরীতে জনসাধারণের বৃহৎ আকারের শিল্পের প্রতি কোন আগ্রহ দেখায়নি বলে মনে হয়। নাচের ভঙ্গিতে মেয়েদের বেশ কয়েকটি সোনা, পোড়ামাটির এবং পাথরের মূর্তি নৃত্যের কিছু রূপের উপস্থিতি প্রকাশ করে। উপরন্তু, পোড়ামাটির মূর্তিগুলিতে গরু, ভালুক, বানর এবং কুকুর অন্তর্ভুক্ত ছিল।
প্রধান শহরসমূহ
thumb|[[জাতীয় জাদুঘর, দিল্লী]] thumb|[[প্রিন্স অফ ওয়েলস জাদুঘর, মুম্বাই]] thumb|[[ভারতীয় জাদুঘর, কোলকাতা]] thumb|[[সলর জং জাদুঘর, হায়দারাবাদ]] thumb|[[সরকারী জাদুঘর, চেন্নাই]]
মালদা টাউন রেলওয়ে স্টেশন
মালদা টাউন হল একটি রেলওয়ে স্টেশন, যা ভারতের পশ্চিমবঙ্গ রাজ্যের মালদা জেলার মালদা শহরের অবস্থিত। এটি গৌড় (শহর) এবং পান্ডুয়া ভ্রমণের জন্য প্রধান রেলওয়ে স্টেশন। স্টেশনটিতে মোট ৭ টি প্লাটফর্ম রয়েছে।
ইতিহাস
১৯৬০ এর দশকের প্রথম দিকে, যখন ফারাক্কা বাঁধ নির্মাণ করা হচ্ছিল তখন গঙ্গার উত্তরপথের একটি মৌলিক পরিবর্তন ঘটেছিল।ভারতীয় রেলওয়ে কলকাতা থেকে একটি নতুন ব্রডগেজ রেল সংযোগ তৈরি করেছে।
২২৪০ মিটার (৭,৩৫০ ফুট) দীর্ঘ ফারাক্কা বাঁধটি গঙ্গা জুড়ে একটি রেল-সহ-রাস্তা ব্রিজ বহন করে।১৯৭১ সালে রেল সেতু চালু হয় এবং বোরহাওয়া-আজিমগঞ্জ-কাটাওয়াতে মালদা, নিউ জলপাইগুড়ি এবং উত্তর বাংলার অন্যান্য রেলওয়ে স্টেশনকে সংযুক্ত করা হয়।
ব্যস্ত স্টেশন
মালদা টাউন রেলওয়ে স্টেশনটি ভারতীয় রেলওয়েগুলির শীর্ষস্থানীয় স্টেশনগুলির মধ্যে অন্যতম। এটি একটি ব্যস্ত স্টেশন কারণ এই স্টেশনোর মধ্য দিয়ে চলাচল করা প্রতিটি ট্রেন এখানে থামে এবং এটি দুটি রেলপথের মিটিং পয়েন্ট। রেলপথ দুটি হল পূর্ব রেল এবং উত্তরপূর্ব ফ্রন্টিয়ার রেলওয়ে।এই স্টেশনের উত্তরে উত্তর-পূর্ব সীমান্ত রেল এবং দক্ষিণে পূর্ব রেল শুরু হয়।
মালদা রেল বিভাগ
মালদা রেল বিভাগটি ১৯৭৫ সালে প্রতিষ্ঠিত হয়।
পর্যটন
গৌড় ও পান্ডুয়ার ঐতিহাসিক শহরগুলির ধ্বংসাবশেষ মালদা টাউন রেলওয়ে স্টেশন থেকে যোগাযোগযোগ্য।
কিমবার্লি, উত্তর অন্তরীপ
১৮৮২ সালের ২ সেপ্টেম্বর দক্ষিণ গোলার্ধের প্রথম এবং আমেরিকার পেনসিলভেনিয়ায় অবস্থিত ফিলাডেলফিয়ার পরে বিশ্বের দ্বিতীয় শহর হিসাবে কিমবার্লিতে বৈদ্যুতিক স্ট্রিট লাইট এর পরিকাঠামো একীভূত করা হয়েছিল। আফ্রিকার প্রথম স্টক এক্সচেঞ্জটিও ১৮৮১ সালের প্রথম দিকে কিমবার্লিতেই নির্মিত হয়েছিল।
হীরা আবিষ্কার
১৮৬৬ সালে ইরাসমাস জ্যাকবস অরেঞ্জ নদীর তীরে একটি ছোট উজ্জ্বল নুড়ি পেয়েছিলেন। সেই স্থানটি ছিল হোপটাউন এর কাছে স্থানীয় গ্রিকোয়াদের কাছ থেকে ভাড়া নেওয়া তাঁর বাবার খামার দে কালক। তিনি তাঁর বাবাকে নুড়িটি দেখানোর পরে তাঁর বাবা সেটি বিক্রি করে দেন।  নুড়িটি জ্যাকবসের বাবার কাছ থেকে শ্যাচল ভ্যান নিয়েকের্ক কিনে নেওয়ার পরে তিনি আবার সেটি বিক্রি করে দেন। ইতিমধ্যে এটি যে একটি ২১.২৫-ক্যারেট (৪.৩ গ্রাম) হীরা তা প্রমাণ হয়ে যায় এবং সেটি ইউরেকা নামে পরিচিতি লাভ করে। এর তিন বছর পরে ১৮৬৯ সালে আর একটি ৮৩.৫-ক্যারেট (১৬.৭ গ্রাম)  হীরা  এর কাছাকাছি এক স্থানে পাওয়া যায়। এটি দক্ষিণ আফ্রিকার তারকা হিসাবে পরিচিত হয়েছিল। এই হীরাটি ভ্যান নিয়েকের্ক £১১,২০০ ডলারে বিক্রি করেছিল এবং পরে লন্ডনের বাজারে সেটি আবার £২৫,০০০ ডলারে বিক্রি হয়েছিল।
হেনরি রিচার্ড গিডি বর্ণনা করেছিলেন যে কীভাবে প্রসপেক্টর (মূল্যবান খনিজের সন্ধানে ভ্রমণকারী) ফ্লিটউড রাওস্টর্নের "রেড ক্যাপ পার্টি" এর রাঁধুনী এসাউ দামোয়েনসে (বা ডেমন) কোলসবার্গ কোপজে-এ ১৮৭১ সালে হীরা পেয়েছিলেন। সেখানে তাঁকে শাস্তি হিসাবে খনন করার জন্য পাঠানো হয়েছিল। রাওস্টর্ন এই খবরটি নিকটস্থ খননকারী ডি বিয়ার ভাইদের কাছে নিয়ে যান। সেখানে তাঁর আগমন ত্বড়িৎ গতিতে ছড়িয়ে পড়ে। ইতিহাসবিদ ব্রায়ান রবার্টস বলেছিলেন যে সেটি ছিল যেন কার্যত একটি পদচারণা। এক মাসের মধ্যে ৮০০ দাবীদার ঢিবিটিতে হাজির হয় এবং দু'তিন হাজার লোক উন্মত্তভাবে কাজ শুরু করে দেয়। মাটি সরিয়ে জমিটিকে নামিয়ে দেওয়ার সাথে সাথে ঢিবির স্থানটি পরিণত হয় খনিতে। সময়ের সাথে সাথে সেটিই হয়ে উঠল বিশ্বখ্যাত কিমবার্লি খনি যা বিগ হোল নামেও পরিচিত।
কেপ কলোনি, ট্রান্সভ্যাল, অরেঞ্জ ফ্রি স্টেট এবং গ্রিকোয়া নেতা নিকোলাস ওয়াটারবোয়ার সকলেই হীরার ক্ষেত্রগুলি দাবী করেন। ফ্রি স্টেট বোয়ের বিশেষ করে এই অঞ্চলটি চেয়েছিল। কারণ এটি অরেঞ্জ এবং ভাল নদী এর দ্বারা গঠিত প্রাকৃতিক সীমানার অভ্যন্তরে ছিল। নাটাল এর গভর্নর কেট অ্যাওয়ার্ড মধ্যস্থতার তদারকির দায়িত্বে ছিলেন। তিনি নিজেকে ব্রিটিশ সুরক্ষার অধীনে রেখে ওয়াটারবোয়ারের পক্ষে গেলেন। ফলে গ্রিকুয়াল্যান্ড পশ্চিম নামে পরিচিত এই অঞ্চলটি ১৮ অক্টোবর ১৮৭১ সালে সরকারিভাবে অধিগৃহীত হয়েছিল।
ডলি ক্যাথরিন ক্রুজ
ডলি ক্যাথরিন ক্রুজ (২৩ অক্টোবর ১৯৪৫ - ৫ ফেব্রুয়ারি ২০১৭) ছিলেন একজন বাংলাদেশী ক্রীড়াবিদ। তার ক্রীড়া জীবনে তিনি ৫০টির বেশি স্বর্ণপদকসহ জাতীয় বেশ কিছু পরস্কার অর্জন করেন। জ্যাভলিন, শটপুট এবং ডিসকাস খেলায় তাকে ১৯৬০-এর দশকে পাকিস্তানের সেরা বলে মনে করা হত।
দাশ্‌তে কাভির
thumb|300px|দাশ্‌তে কাভিরের এই ছবিটি ২০০৫ সালের ১লা জানুয়ারি তারিখে তোলা হয়েছে। দাশ্‌তে কাভির (ফার্সি دشت كوير) ইরানের উচ্চভূমির একেবারে মধ্যভাগে অবস্থিত একটি বিশাল মরুপ্রায় ভূমি। মাঝে মাঝেই বড় বড় লবণাক্ত জলাভূমির অস্তিত্ব এই অঞ্চলের অন্যতম বৈশিষ্ট্য। এই কারণে মরুভূমি অপেক্ষা মরুপ্রায়ভূমি নামটির ব্যবহার দাশ্‌তে কাভিরের পক্ষে বেশি যুক্তিযুক্ত।  এটি লম্বায় প্রায় ৮০০ কিলোমিটার ও চওড়ায় ৩২০ কিলোমিটার। মোট ৭৭,৬০০ বর্গকিলোমিটার জুড়ে বিস্তৃত এই মরুপ্রায় ভূমিটি আয়তনের হিসেবে পৃথিবীতে মরুভূমিগুলির মধ্যে ২৩তম। উত্তরপশ্চিমে উত্তর ইরানের আলবুরজ (উচ্চারান্তরে এলবুরজ) পর্বতমালার পাদদেশ থেকে শুরু হয়ে এই মরুপ্রায় অঞ্চলটি দক্ষিণপূর্বে পূর্ব ইরানের 'লুত মরুভূমি'র সাথে মিশেছে। ইরানের পূর্বতন খোরসন, তেহরান, এস্‌ফাহন, সেম্‌নন, ইয়াজ্দ‌্‌, প্রভৃতি প্রদেশগুলির অংশবিশেষ এই মরুপ্রায় ভূমির অন্তর্গত।
ডলি ক্যাথরিন ক্রুজ
জন্ম ও ব্যক্তিগত জীবন
ডলি ক্যাথরিন ক্রুজ ১৯৪৫ সালের ২৩ অক্টোবর ঢাকার ফার্মগেটে জন্মগ্রহণ করেন। তার পিতা ছিলেন জন ক্রুজ আর মা ছিলেন মারিয়া ক্রুজ। নয় সন্তানের মধ্যে তিনি ছিলেন অষ্টম। তারা পূর্বপুরষগণ পর্তুগিজ থেকে এসেছিলেন। সে সুবাদে তিনি পর্তুগিজ বংশোদ্ভূত ক্যাথলিক খ্রিস্টান ছিলেন। ব্যক্তিগত জীবনে ডলি চিরকুমারী ছিলেন।
ক্রীড়া
তিনি ১৯৭১ সালে বাংলাদেশের স্বাধীনতা যুদ্ধে অংশ নেন। তিনি ২০১৭ সালের ৫ ফেব্রুয়ারি ঢাকার তেজতুরীপাড়ায় নিজ বাসায় মৃত্যুবরণ করেন।
মাজারে ইকবাল
আল্লামা মুহাম্মদ ইকবালের মাজার বা মাজারে ইকবাল হলো পাকিস্তানের পাঞ্জাব প্রদেশের রাজধানী লাহোরের হুজুরি বাগে অবস্থিত একটি সমাধি সৌধ।
প্রেক্ষাপট
আল্লামা ইকবাল পাকিস্তান আন্দোলনের অন্যতম প্রবাদপুরুষ ছিলেন। পাকিস্তানে তাকে মুফাক্কিরে পাকিস্তান (পাকিস্তানের চিন্তক) ও শাইরে মাশরিক (প্রাচ্যের কবি) হিসেবে আখ্যায়িত করা হয়। আল্লামা ইকবাল ১৯৩৮ খ্রিষ্টাব্দের ২১ এপ্রিল ৬০ বছর বয়সে লাহোরে মৃত্যুবরণ করেন। প্রতিদিন হাজার হাজার দর্শনার্থী এই কবি ও দার্শনিককে শ্রদ্ধা জানাতে এই মাজারে আসেন। কথিত আছে যে মোস্তফা কামাল আতাতুর্ক আল্লামা ইকবালের সমাধিতে ছিটানোর জন্য জালাল উদ্দিন মুহাম্মদ রুমির কবর থেকে মাটি পাঠান।
ইতিহাস
১৯৩৮ খ্রিষ্টাব্দে ইকবালের মৃত্যুর পরপরই চৌধুরী মুহাম্মদ হুসেনের নেতৃত্বে একটি সমিতি গঠন করা হয়।
স্মৃতিস্তম্ভ নির্মাণের ক্ষেত্রে একটি বৃহৎ সমস্যা ছিল অর্থের অভাব। সমিতির সদস্যরা স্থানীয় ও রাজ্য সরকারের অনুদান গ্রহণে অস্বীকৃতি জানানোয় আল্লামা ইকবালের বন্ধু, প্রশংসক ও অনুসারীদের থেকে অর্থ গ্রহণের মাধ্যমে স্তম্ভটি নির্মাণ করা হয়।
স্থাপত্যশৈলী
সমাধিসৌধের স্থাপত্যে বিভিন্ন শৈলীর সমাবেশ ঘটানো হলেও এতে মূলত মুঘল স্থাপত্যশৈলীর প্রাধান্য রয়েছে। সম্পূর্ণ সৌধটি লোহিত বালিপাথরে (লাল পাথর) নির্মিত, যা ব্রিটিশ ভারতের জয়পুর থেকে আনা হয়েছিল। এছাড়া রাজপুতানার মাকরানা থেকে আনা মার্বেল পাথরও আনা হয়েছিল। ১৯৪৭ খ্রিষ্টাব্দে পাকিস্তানের স্বাধীনতার পর ভারত কর্তৃক আরোপিত অবরোধের কারণে লাল পাথর আমদানি ব্যাহত হয় এবং এ কারণে সৌধের নির্মাণকাজও বাধাপ্রাপ্ত হয়।
সমাধি ও সমাধি স্তম্ভ
আয়তাকার সৌধের পূর্ব ও দক্ষিণ প্রান্তে দুইটি মার্বেল নির্মিত ফটক রয়েছে। সমাধিস্তম্ভটিও শ্বেত মার্বেল পাথরে নির্মিত। সমাধির পাথরটি আফগানিস্তানের জনগণের পক্ষ থেকে উপহারস্বরূপ প্রেরণ করা হয়েছিল। ল্যাপিস লাজুলিতে নির্মিত সমাধিফলকে আফগানিস্তান থেকে কুরআনের আয়াত থেকে ক্যালিগ্রাফি খোদাই করা হয়েছিল।
সংরক্ষণ
সমাধিসৌধটি পাঞ্জাবের প্রত্নতত্ত্ব বিভাগের সংরক্ষিত ঐতিহ্য স্থানের তালিকাভুক্ত করা হয়েছে।
মুসা (দ্ব্যর্থতা নিরসন)
মুসা উল্লেখ করতে পারেন:
এস ভিথিয়া হত্যাকাণ্ড
thumb|এস ভিথিয়া
শিবলোগনাথন ভিথিয়া (২৫ নভেম্বর ১৯৯৬ - ১৩ মে ২০১৫) ছিলেন ১৮ বছর বয়সী শ্রীলঙ্কার তামিল স্কুলছাত্রী। তাকে ২০১৫ সালের মে মাসে উত্তর শ্রীলঙ্কার পুঙ্গুদুতিভু দ্বীপে গণধর্ষণ করে হত্যা করা হয়েছিল।
পটভূমি
ভিথিয়ার পরিবার ১৯৯০ সালে শ্রীলঙ্কার গৃহযুদ্ধের ফলে পুঙ্গুদুতিভু থেকে বাস্তুচ্যুত হয় এবং পরে ভান্নি অঞ্চলের মানকুলামের কাছে মাল্লাভিতে বসতি গড়ে।  ভিথিয়া ১৯৯৬ সালের ২৫ নভেম্বর মানকুলামের সরকারি হাসপাতালে জন্মগ্রহণ করেন।   তিনি ৬ষ্ঠ গ্রেড পর্যন্ত নাল্লারু বিদ্যালয়ে পড়াশোনা করেছিলেন।
২০০৯ সালে গৃহযুদ্ধের শেষ দিকে ভিথিয়া কলম্বোতে পড়াশোনা করছিলেন। কিন্তু ভান্নিতে থাকা তার পরিবার নৃশংস লড়াইয়ে ধরা পড়ে এবং মেনিক ফার্ম বন্দী শিবিরে শেষ হয়। ভিথিয়া এবং তার পরিবার ২০১০ সালে পুঙ্গুদুতিভুতে তাদের নিজ গ্রামে স্থানান্তরিত হয়েছিল। ভিথিয়া পুঙ্গুদুতিভু মহা বিদ্যালয়ের একজন ছাত্রী ছিলেন যিনি অ্যাডভান্সড লেভেল অধ্যয়ন করছিলেন।
পুঙ্গুদুতিভু সহ জাফনা উপদ্বীপের দ্বীপগুলি ১৯৯০ সাল থেকে শ্রীলঙ্কা নৌবাহিনীর নিয়ন্ত্রণে ছিল। এই সময়ে দ্বীপগুলি ধর্ষণ ও হত্যার অসংখ্য মামলার জন্য কুখ্যাত হয়ে ওঠে, যার বেশিরভাগই নৌবাহিনীর উপর দোষারোপ করা হয় এবং সরকার ইলাম পিপলস ডেমোক্রেটিক পার্টির আধা সামরিক গোষ্ঠীকে সমর্থন করে। হাই-প্রোফাইল মামলাগুলির মধ্যে রয়েছে শরৎম্বলের ধর্ষণ/হত্যা (১৯৯৯), ইলায়াথাম্বি থারসিনির ধর্ষণ/হত্যা (২০০৫) এবং আল্লাইপিডি গণহত্যা (২০০৬)।
ঘটনা
ভিথিয়া সাধারণত তার বাড়ি থেকে প্রায় ২ কিলোমিটার দূরে সাইকেলে করে স্কুলে যেত। তার বাড়ির কাছাকাছি আরও দুটি মেয়ে বসবাস করত। ভিথিয়া তাদের সাথেই বিদ্যালয়ে যেত। তবে ১৩ মে ২০১৫ সকালে সেই দুই মেয়ে অসুস্থ ছিল। এছাড়াও নিশানথান তাকে মোটরসাইকেলে স্কুলে নিয়ে যেতেন। কিন্তু সেদিন তিনি বাইরে চলে গিয়েছিলেন। ফলে ভিথিয়া সকাল ৭.২৫ মিনিটে সাইকেলে একা স্কুলের উদ্দেশ্যে রওয়ানা করে।
দুপুর ২.০০ টায় স্কুল ছুটি হয় এবং সাধারণত ভিথিয়া বিকেল ৩.০০ টার মধ্যে বাড়িতে আসে। সেদিন স্কুল ছুটির পর তিনি বাড়ি ফিরতে ব্যর্থ হলে তার মা সরস্বতী এবং নিশানথান তার স্কুলে যায়। সেখানে তারা জানতে পারে সেদিন সে স্কুলে যায়নি। স্কুলের কাছে একটি বুটিক চালানো পরিবারের এক আত্মীয়ও তাদের বলেছিলেন যে তিনি সেদিন তাকে দেখেননি। সন্ধ্যা ৬.০০ টায় ভিথিয়ার পরিবার পুঙ্গুদুতিভুর কুরিকাট্টাভানে পুলিশ চেকপয়েন্টে গিয়ে তার নিখোঁজ হওয়ার খবর জানায়। কিন্তু নিশানথান এবং স্থানীয় বাসিন্দাদের মতে, এই ব্যাপারে পুলিশ আগ্রহী ছিল না। তাই তারা খোঁজ করার পরিবর্তে ভিথিয়া সম্পর্কে অবমাননাকর মন্তব্য করে। তারা বলেছিল, সে একজন প্রেমিকের সাথে পালিয়ে গেছে। সন্ধ্যা ৬.৩০ টায় পরিবারটি ভিথিয়ার নিখোঁজ হওয়ার বিষয়ে অভিযোগ দায়ের করতে ভেলানিতিভুর কায়তে পুলিশের কাছে যায় কিন্তু রাত ৯.০০ টা পর্যন্ত একজন মহিলা পুলিশ কর্মকর্তা তাদের অভিযোগ নেননি।
পরিবারটি বাড়ি ফিরে আসে কিন্তু পুলিশ ভিথিয়ার সন্ধান না করায় তারা অন্যান্য গ্রামবাসীদের সাথে তার সন্ধান শুরু করে। গ্রামবাসীরা ভোর ৫.০০ টায় আবার তল্লাশি শুরু করে। নিশানথান এবং পরিবারের দুটি কুকুর সহ একটি দল ভিথিয়ার বাড়ি থেকে প্রায় দেড় কিলোমিটার দূরে একটি বিচ্ছিন্ন রাস্তা ধরে অনুসন্ধান করছিল। হঠাৎ, কুকুরগুলি ঘেউ ঘেউ করতে শুরু করে। সেখানে ভিথিয়ার সাইকেলটি মাটিতে পড়ে ছিল এবং একটি কুকুর তার জুতো খুঁজে পেয়েছিল। নিশানথান একটি জরাজীর্ণ ভবনের পাশে একটি বিচ্ছিন্ন জায়গায় ভিথিয়ার মৃতদেহ আবিষ্কার করেছিলেন।  সে সব কাপড় পরেছিল। তার হাত তার স্কুলের টাই দিয়ে পিছনের দিকে বাঁধা ছিল, তার মুখটি কাপড়ের টুকরো দিয়ে গলা টিপে দেওয়া হয়েছিল এবং তার পাগুলো ছড়িয়ে দিয়ে দুটি পৃথক গাছে বাঁধা ছিল।  তার স্কুল ব্যাগটি কাছাকাছিই ছিল। নিশানথান সকাল ৭.০০ টার দিকে কায়তেসে পুলিশকে ফোন করে কিন্তু তারা ১১৯ টি জরুরী টেলিফোন নম্বর ব্যবহার করে নিশানথানকে কলম্বোর পুলিশের সাথে যোগাযোগ করতে প্ররোচিত করতে ব্যর্থ হয়। অবশেষে সকাল ১১.০০ টায় পুলিশ ঘটনাস্থলে আসে।
১৫ মে ২০১৫ তারিখে মানাক্কাডু কবরস্থানে অনুষ্ঠিত ভিথিয়ার অন্ত্যেষ্টিক্রিয়ায় স্থানীয় রাজনীতিবিদসহ শত শত লোক উপস্থিত ছিলেন। তার পরিবার ভাভুনিয়ায় চলে যাওয়ার সিদ্ধান্ত নেয়। সেখানে তাদের আত্মীয় রয়েছে এবং ভিথিয়ার বোন নিশানথিনি জাফনা বিশ্ববিদ্যালয়ের বিজনেস স্টাডিজ অনুষদে পড়াশোনা করছেন।
গঞ্জিফা
গঞ্জিফা, গঞ্জাপা বা গাঞ্জাফা, এটি তাসের একটি খেলা এবং তাসের এমন একটি প্রকার যা পারস্য এবং ভারতের সাথে সবচেয়ে বেশি সংযুক্ত। বিংশ শতাব্দীর আগে ইরানে গঞ্জিফা তাসের ব্যবহার বন্ধ হয়ে যাওয়ার পর, ভারতই ছিল এই তাস উৎপাদনকারী সর্বশেষ দেশ। ওড়িশায় এর প্রচলিত রূপ হল গঞ্জপা।
বর্ণনা
গঞ্জিফার তাসগুলি বৃত্তাকার বা আয়তাকার হয়, এবং ঐতিহ্যগতভাবে এগুলি কারিগরদের হাতে আঁকা। খেলাটি মুঘল দরবারে জনপ্রিয় হয়ে উঠেছিল, এবং সেগুলি হাতির দাঁত বা কাছিমের খোলের (দরবার কালাম) মতো উপকরণে মূল্যবান পাথর লাগিয়ে জমকালোভাবে তৈরি করা হত। খেলাটি পরে সাধারণ মানুষের মধ্যে ছড়িয়ে পড়েছিল এবং তখন কাঠ, পাম পাতা, শক্ত কাপড় বা পেস্টবোর্ডের মতো সস্তা (বাজার কালাম) উপকরণ দিয়ে এগুলি তৈরি করা হত। সাধারণত গঞ্জিফা তাসের পশ্চাদপট রঙিন হয়, প্রতিটি খেলার বিভাগের আলাদা রঙ থাকে। এই তাসের বিভিন্ন প্রকার বিদ্যমান, এবং তাদের নকশা, সংখ্যা ও আকার উল্লেখযোগ্যভাবে পরিবর্তিত হতে পারে। মামলুক কঞ্জিফা এবং মহীশূরের তাস বাদ দিয়ে, প্রতিটি বিভাগে দশটি গণনা তাস এবং দুটি রাজকীয় মুখ সম্পন্ন তাস, রাজা এবং উজির বা মন্ত্রী রয়েছে। তাসের পিছনের দিকটি সাধারণত এক রঙেরই হয় এবং সেখানে কোন নকশা থাকেনা।
ব্যুৎপত্তি
তাসের আদি উৎপত্তির সঠিক কোন ধারণা পাওয়া যায়নি। কিন্তু যে গঞ্জিফা তাসগুলি আজ দেখা যায়, সেগুলি ইরানের উদ্ভূত বলে মনে করা হয়। প্রথম শব্দাংশটি ফারসি শব্দ 'গঞ্জ' থেকে এসেছে, যার অর্থ ধন। জেনারেল হাউটাম-শিন্ডলার স্টুয়ার্ট কুলিনকে বলেছিলেন যে 'গঞ্জিফা' শব্দের শেষ দুটি শব্দাংশ চীনা চি-পাই থেকে উদ্ভূত হতে পারে, যার অর্থ তাস। এই সম্পর্কিত একটি অনুচ্ছেদে চ্যাটো ব্যাখ্যা করেছেন যে প্রথম দিকের চীনা শব্দটি ছিল 'ইয়া-পাই', যার অর্থ 'হাড়ের টিকিট, এবং 'চি-পাই' শব্দটি পরে এসেছে, যার আক্ষরিক অর্থ 'কাগজের টিকিট' (১৮৪৮:৫৮)। এই বিভিন্ন শব্দগুলি 'গঞ্জিফা'র বিভিন্ন বানান ও উচ্চারণের জন্য দায়ী হতে পারে। এই তত্ত্বগুলি অপ্রমাণিত থেকে গেছে, কিন্তু ১৮ শতকের ভ্রমণকারী কারস্টেন নাইবুর দাবি করেছিলেন যে বোম্বেতে তিনি আরবীয় বণিকদের চীনা তাস নিয়ে খেলতে দেখেছেন। ১৯ শতকে জিন লুই বার্কহার্ট মক্কা পরিদর্শন করেছিলেন এবং তিনি লিখেছিলেন যে 'প্রায় প্রতিটি আরব কফি-হাউসে তাস খেলা হয় (তারা ছোট চীনা তাস ব্যবহার করে)'।
১৬ শতকে মুঘল সম্রাটদের অধীনে ভারতে গঞ্জিফা জনপ্রিয় হয়েছিল। শব্দটি মধ্যপ্রাচ্য এবং পশ্চিম এশিয়া জুড়ে অনেক দেশে মাঝে মাঝে ব্যবহৃত হয়েছে। কুয়েতে, 'জাঞ্জিফা' শব্দটি একটি সাধারণ শব্দে পরিণত হয়েছে এবং একইভাবে এটি আন্তর্জাতিকভাবে পরিচিত ফরাসি তাসে প্রয়োগ করা হয়।
টনি স্কট
টনি স্কট নামে পরিচিত অ্যান্টনি ডেভিড লেইটন স্কট (২১ জুন ১৯৪৪ - ১৯ আগস্ট ২০১২) ছিলেন একজন ইংরেজ চলচ্চিত্র পরিচালক ও প্রযোজক। তিনি মারপিঠধর্মী ও উত্তেজনাপূর্ণ চলচ্চিত্র নির্মাণের জন্য বিখ্যাত। তার পরিচালিত উল্লেখযোগ্য চলচ্চিত্রসমূহ হল টপ গান (১৯৮৬), বেভারলি হিলস কপ টু (১৯৮৭), ট্রু রোম্যান্স (১৯৯৩), ক্রিমসন টাইড (১৯৯৫), এনিমি অব দ্য স্টেট (১৯৯৮), স্পাই গেম (২০০১), দেজা ভু (২০০৬) ও আনস্টপেবল (২০১০)।
স্কটের ছোট ভাই স্যার রিডলি স্কট একজন চলচ্চিত্র পরিচালক ও প্রযোজক। তারা দুজনেই লন্ডনের রয়্যাল কলেজ অব আর্ট থেকে স্নাতক ডিগ্রি অর্জন করেন। ১৯৯৫ সালে টনি ও রিডলি দুজনেই চলচ্চিত্রে ব্রিটিশদের সেরা অবদানের জন্য বাফটা পুরস্কার অর্জন করেন। ২০১০ সালে চলচ্চিত্রে বিশ্বব্যাপী অবদানের জন্য বাফটা ব্রিটানিয়া অ্যাওয়ার্ডস লাভ করেন। তিনি ২০১২ সালের ১৯শে আগস্ট ক্যালিফোর্নিয়ার সান পেদ্রোর ভিনসেন্ট টমাস ব্রিজ থেকে লাফিয়ে পড়ে আত্মহত্যা করেন।
প্রারম্ভিক জীবন
স্কট ১৯৪৪ সালের ২১শে জুন উত্তর পূর্ব ইংল্যান্ডের নর্থামবারল্যান্ডের টাইনমাউথে জন্মগ্রহণ করেন। তার পিতা কর্নেল ফ্রান্সিস পার্সি স্কট ছিলেন একজন অভিজাত প্রকৌশলী এবং মাতা এলিজাবেথ (জন্মনাম: উইলিয়ামস)। তিনি তার পিতামাতার তিন সন্তানের মধ্যে সর্বকনিষ্ঠ। তিনি গ্রেঞ্জারফিল্ড স্কুল, ওয়েস্ট হার্টলপুল কলেজ অব আর্টে পড়াশোনা করেন এবং সান্ডারল্যান্ড আর্ট স্কুল থেকে চারুকলায় স্নাতক ডিগ্রি অর্জন করেন। ১৬ বছর বয়সে তিনি তার বড় ভাই রিডলি স্কট পরিচালিত প্রথম চলচ্চিত্র বয় অ্যান্ড বাইসাইকেল স্বল্পদৈর্ঘ্য চলচ্চিত্রে অভিনয় করেন।
যোজ্যতা ইলেকট্রন
thumb|180px|চারটি [[সমযোজী বন্ধন। কার্বনের চারটি যোজনী ইলেকট্রন আছে এবং এর যোজনীও চার। প্রতিটি হাইড্রোজেন পরমাণুরই একটি যোজনী ইলেকট্রন থাকে এবং তাই এরা একযোজী।]]
রসায়নে যোজনী ইলেকট্রন হল পরমাণুর সাথে সম্পর্কিত ইলেকট্রন যা রাসায়নিক বন্ধন গঠনে অংশগ্রহণ করে। একক সমযোজী বন্ধনে, বন্ধনে আবদ্ধ উভয় পরমাণুর একটি করে যোজনী ইলেকট্রন ভাগাভাগি করার মাধ্যমে সর্বমোট একজোড়া ইলেকট্রন ভাগাভাগি করে বন্ধন গঠন করে। বস্তুর রাসায়নিক ধর্ম এবং এটি অন্য কিছুর সাথে বন্ধন গঠন করে কিনা — তা যাচাইয়ের মাধ্যমে যোজনী ইলেকট্রন নির্ণয় করা যায়। মূল গ্রুপভুক্ত মৌলের ক্ষেত্রে সর্ববহিঃস্থ স্তরে বিদ্যমান ইলেকট্রন সংখ্যাই ঐ মৌলের যোজনী ইলেকট্রন বা যোজক ইলেকট্রন। ট্রানজিশন মৌলের ক্ষেত্রে যোজনী ইলেকট্রন নির্ণয়ে অভ্যন্তরীণ কক্ষের ক্ষেত্রেও আলোকপাত করতে হয়।
বদ্ধ শেলবিশিষ্ট একটি পরমাণুর যোজনী ইলেকট্রন (s2p6 ইলেকট্রন বিন্যাস অনুযায়ী) হয় নোবেল গ্যাসের ন্যায়। বদ্ধ শেলের জন্য এক বা দুই ততোধিক যোজনী ইলেকট্রন প্রয়োজন, কারণঃ
যোজনী শক্তিস্তর [প্রধান কোয়ান্টাম সংখ্যানুযায়ী গঠিত হয় (n = ১, ২, ৩, ৪, ৫ ...) বা বর্ণানুক্রমিকভাবে [রঞ্জন রশ্মি লিপি] অনুযায়ী (K, L, M, …) হিসেবে প্রকাশ করা হয়।
যোজনী ইলেকট্রন সংখ্যা
কোনো মৌলে যোজনী ইলেকট্রনের সংখ্যা পর্যায় সারণীর খাড়া কলামের মাধ্যমে নির্ধারিত হয়। ব্যতিক্রম হিসেবে গ্রুপ ৩–১২ (ট্রানজিশন ধাতু) রয়েছে। গ্রুপ নম্বর একক সংখ্যাই ঐ গ্রুপভুক্ত মৌলের যোজনী ইলেকট্রন নির্ধারণ করে।
500px|thumb|left|রাসায়নিক মৌলসমূহের [[পর্যায় সারণী]]
''** হিলিয়াম ছাড়া, যার মাত্র দুটি যোজনী ইলেকট্রন রয়েছে
ইলেকট্রন বিন্যাস
যে ইলেকট্রনসমূহ নির্ধারণ করে যে কীভাবে একটি পরমাণু রাসায়নিকভাবে বিক্রিয়া করে, তাদের গড় দূরত্ব নিউক্লিয়াস থেকে বৃহত্তম; এবং তাদের শক্তিও সবচেয়ে বেশি।
মূল গ্রুপ মৌলের ক্ষেত্রে যোজনী ইলেকট্রন হল সেইসব ইলেকট্রন যারা উচ্চতম প্রধান কোয়ান্টাম সংখ্যা n এর ইলেকট্রনিক শেলে অবস্থান করে। এভাবে যোজনী ইলেকট্রন সংখ্যা, সহজভাবে ইলেকট্রন বিন্যাসের উপর নির্ভর করে। উদাহরণস্বরূপ ফসফরাসের (P) ইলেকট্রন বিন্যাস হল 1s2 2s2 2p6 3s2 3p3, অর্থাৎ এর ৫টি যোজনী ইলেকট্রন (3s2 3p3) রয়েছে। ফলে ফসফরাসের সর্বোচ্চ যোজনী ৫, যা PF5 যৌগে দেখা যায়। এই বিন্যাস সাধারণত [Ne] 3s2 3p3 হিসেবে দেখানো হয়, যেখানে [Ne] অভ্যন্তরীণ ইলেকট্রনকে দেখায় যাদের বিন্যাস নোবেল গ্যাস নিয়নের মত। উত্তেজিত ইলেক্ট্রন বিন্যাস The rules of Excited Electron Configuration:::
১.উত্তেজিত ইলেকট্রন বিন্যাস করার আগে Normal Electron বিন্যাস করতে হবে ২.মৌলের প্রতীকের মাথায় * দিতে হবে ৩.উত্তেজিত ইলেকট্রন বিন্যাস করার সময় শুধু মাত্র যোজ্যতা স্তর নিয়ে কাজ করতে হবে ৪.যোজ্যতা স্তরের s Orbital বিভাজিত হতে পারে না। শুধু মাত্র d ও p অরবিটাল বিভাজিত হয় ৫.p অরবিটাল তিন ভাগে বিভাজিত হয়।
তবে অবস্থান্তর ধাতুর আংশিকভাবে পূর্ণ (n − 1) শক্তি স্তর আছে, যাদের শক্তি n স্তরের খুব কাছাকাছি। ফলে মূল গ্রুপভুক্ত মৌলের সাথে বৈসাদৃশ্য হিসেবে অবস্থান্তর ধাতুর যোজনী ইলেকট্রন হল সেই ইলেকট্রন যা নোবেল গ্যাসের বাইরে থাকে। এভাবে অবস্থান্তর ধাতুর ইলেকট্রন যোজনী ইলেকট্রন হিসেবে আচরণ করে, যদিও তারা যোজনী শেলে অবস্থান করে না। উদাহরণস্বরূপ ম্যাঙ্গানিজ (Mn) এর ইলেকট্রন বিন্যাস হল 1s2 2s2 2p6 3s2 3p6 4s2 3d5; একে সংক্ষেপে [Ar] 4s2 3d5 হিসেবে লেখা হয়। এক্ষেত্রে [Ar] অভ্যন্তরীণ ইলেকট্রনকে দেখায় যাদের বিন্যাস নোবেল গ্যাস আর্গনের মত। এ পরমাণুতে একটি 3d ইলেকট্রন আর একটি 4s ইলেকট্রনের শক্তি প্রায় একইরকম থাকে, এবং তা 3s না 3p ইলেকট্রনের চেয়ে বেশি। বস্তুত এরূপ সাতটি যোজনী ইলেকট্রন রয়েছে (4s2 3d5) আর্গনের ন্যায় অভ্যন্তরের বাইরে, এবং এটা স্থিতিশীল। ম্যাঙ্গানিজের জারণ অবস্থা +৭ হতে পারে (পারম্যাঙ্গানেট আয়নঃ )।
যেহেতু রাসায়নিক বিক্রিয়ায় অংশগ্রহণকারী যোজনী ইলেকট্রনের সংখ্যা নির্ধারণ করা মুশকিল, তবুও যোজনী ইলেকট্রনের ধারণা অবস্থান্তর ধাতুর ক্ষেত্রে মূল গ্রুপভুক্ত মৌলের তুলনায় কম গুরুত্বপূর্ণ। d ইলেকট্রন সংখ্যা রসায়নে অবস্থান্তর ধাতুর ক্ষেত্রে গুরুত্বপূর্ণ নির্ধারণ প্রক্রিয়া।
রাসায়নিক বিক্রিয়া
পরমাণুর সর্ববহিঃস্থ স্তরে বিদ্যমান যোজনী শেল বন্ধন আচরণ ব্যাখ্যা করে। এ কারণে যে সকল পরমাণুর একই সংখ্যক যোজনী ইলেকট্রন রয়েছে তাদেরকে মৌলের পর্যায় সারণীতে একই গ্রুপে স্থান দেওয়া হয়। সাধারণ নিয়মানুযায়ী মূল গ্রুপভুক্ত মৌল (হাইড্রোজেন বা হিলিয়াম ছাড়া) বিক্রিয়ার মাধ্যমে বদ্ধ শেল গঠন করতে চায়, কারণ তখন তাদের ইলেকট্রন বিন্যাস s2p6 হয়। এ নিয়মকে অষ্টক নিয়ম বলা হয়, কারণ বন্ধনযুক্ত প্রতিটি পরমাণু ভাগাভাগির মাধ্যমে আটটি যোজনী ইলেকট্রন ধারণ করে।
সবচেয়ে বেশি তীব্র বিক্রিয়ক ধরনের ধাতব মৌল অবস্থান করে গ্রুপ ১-এ (উদাঃ সোডিয়াম বা পটাশিয়াম); এর কারণ এ প্রতিটি পরমাণুরই একটি মাত্র যোজনী ইলেকট্রন রয়েছে। আয়নিক বন্ধন গঠনের সময় এ নিম্নসংখ্যক ইলেকট্রনই প্রয়োজনীয় আয়নিকরণ শক্তি দান করে। এ একটি ইলেকট্রন সহজেই নির্গত হওয়ার মাধ্যমে ধনাত্মক আয়ন তথা ক্যাটায়ন গঠন করে, এবং বদ্ধ শেল লাভ করে। (উদাহরণস্বরূপ Na+ বা K+)। গ্রুপ ২-এর কোনো অ্যালকালাইন ভূ-ধাতু (উদাহরণস্বরূপ ম্যাগনেসিয়াম) তুলনামূলকভাবে কম সক্রিয়, কারণ প্রতিটি পরমাণুর দুটি করে যোজনী ইলেকট্রন থাকে এবং এ দুটিই ত্যাগ করে ক্যাটায়ন গঠনের মাধ্যমে বদ্ধ শেল লাভ করে (উদাহরণস্বরূপ Mg2+)।
মৌলের প্রতিটি গ্রুপেই (পর্যায় সারণীর) সক্রিয়তা বৃদ্ধি পায় সারণীর নিম্নতম সারিতে যেতে যেতে (হালকা মৌল থেকে ভারি মৌলের দিকে)। কারণ ভারি মৌলের হালকা মৌলের চেয়ে বেশি ইলেকট্রন শেল আছে, ভারি মৌলের যোজনী ইলেকট্রন উচ্চতম প্রধান কোয়ান্টাম নম্বরে অবস্থান করে। তারা পরমাণুর নিউক্লিয়াস থেকে যত দূরে যায়, তত উচ্চ স্থিতিশক্তিতে অবস্থান করে — অর্থাৎ তারা কম শক্তভাবে যুক্ত থাকে।
একটি অধাতব পরমাণু পূর্ণ যোজনী শেল গঠনের জন্য অতিরিক্ত যোজনী ইলেকট্রনকে আকর্ষণ করে। এটা দুইভাবে অর্জিত হতে পারেঃ পরমাণুটি পাশ্ববর্তী পরমাণুর সাথে ইলেকট্রন শেয়ার করতে পারে (সমযোজী বন্ধন গঠনের মাধ্যমে), কিংবা ইলেকট্রন গ্রহণ করার মাধ্যমে (আয়নিক বন্ধন গঠনের মাধ্যমে)। সবচেয়ে সক্রিয় অধাতব মৌল হচ্ছে হ্যালোজেনেরা (যেমন ফ্লোরিন (F) ক্লোরিন (Cl))। এ ধরনের পরমাণুর ইলেকট্রন বিন্যাস হলঃ s2p5; এদের মাত্র একটি যোজনী ইলেকট্রন প্রয়োজন বদ্ধ শেল গঠনের মাধ্যমে। সমযোজী বন্ধন গঠনের জন্য হ্যালোজেন পরমাণুর একটি ইলেকট্রন ও অপর একটি পরমাণুর একটি ইলেকট্রন মিলে মোট একজোড়া ইলেকট্রন শেয়ার করে (উদাহরণস্বরূপ H–F অণুতে এ লাইনটি একজোড়া যোজনী ইলেকট্রনকে নির্দেশ করে যার একটি H ও অপরটি F থেকে আসে)।
প্রতিটি অধাতব গ্রুপে হালকা মৌল থেকে ভারি মৌলের দিকে, অর্থাৎ সারণীর নিচের সারিগুলোতে সক্রিয়তা হ্রাস পায়। কারণ যোজনী ইলেকট্রন উচ্চশক্তির স্তরে থাকে এবং তুলনামূলক কম শক্তিশালীভাবে যুক্ত থাকে। প্রকৃতপক্ষে অক্সিজেন (গ্রুপ ১৬'র সবচেয়ে হালকা মৌল) ফ্লোরিনের পরেই সবচেয়ে বেশি সক্রিয় অধাতু, যদিও এটি হ্যালোজেন না। এর কারণ হল হ্যালোজেনের যোজনী শেল উচ্চতর প্রধান কোয়ান্টাম নাম্বারে অবস্থান করে।
এই ধরনের ক্ষেত্রে, যেখানে অষ্টক নিয়ম মেনে চলা হয়, পরমাণুর যোজনী গৃহীত, হারানো বা শেয়ার করা ইলেকট্রনসংখ্যার সমান; যেন স্থিতিশীল অষ্টক গঠন করা যায়। তবে এছাড়া আরো অণু আছে যারা ব্যতিক্রম, এবং তাদের যোজনী তুলনামূলক অপরিষ্কারভাবে ব্যাখ্যা করা হয়।
তড়িৎ পরিবাহিতা
যোজনী ইলেকট্রন মৌলের তড়িৎ পরিবাহিতার জন্যেও দায়ী। এর মাধ্যমেই কোনো একটি মৌল ধাতু, অধাতু, অর্ধপরিবাহী (বা ধাতুকল্প) হিসেবে শ্রেণিভুক্ত হয়।
ধাতু হল উচ্চ তড়িৎ পরিবাহিতা বা নমনীয়তাবিশিষ্ট মৌল যখন তারা কঠিন অবস্থায় থাকে। পর্যায় সারণির প্রত্যেক সারিতে অধাতুর বামদিকে ধাতুর অবস্থান, ফলে ধাতুর সম্ভাব্য যোজনী ইলেকট্রন সংখ্যা অধাতুর চেয়ে কম। একটি ধাতব পরমাণুর যোজনী ইলেকট্রন কম আয়নীকরণ শক্তিবিশিষ্ট এবং কঠিনাবস্থায় এ যোজনী ইলেকট্রন বিচ্যুত হতে অধাতুর চেয়ে কম শক্তিবিশিষ্ট হয়। এ "মুক্ত ইলেকট্রন" তড়িৎ ক্ষেত্রের প্রভাবে চলতে পারে এবং এর এরূপ চলাচলের ফলেই বিদ্যুৎ সৃষ্টি করে। এ ঘটনাই ধাতুর পরিবাহিতার জন্য দায়ী। তামা, অ্যালুমিনিয়াম, রূপা এবং স্বর্ণ হল তড়িৎ সুপরিবাহীর উদাহরণ।
একটি অধাতব মৌলের তড়িৎ পরিবাহকত্ব কম থাকে, এরা অন্তরক হিসেবে কাজ করে। এরূপ মৌলদের খুঁজে পাওয়া যাবে পর্যায় সারণীর ডানে, শীর্ষদিকে, এবং এর যোজনী শেল সাধারণত (বোরন ব্যতিক্রম) অর্ধপূর্ণ থাকে। এর আয়নীকরণ শক্তিও বৃহত্তর হয়; ফলে তড়িৎ ক্ষেত্রের প্রভাবে এধরনের পরমাণু থেকে সহজে ইলেকট্রনের নির্গমন ঘটে না এবং এরা খুবই সামাণ্য তড়িৎ প্রবাহ সৃষ্টি করে থাকে। এরূপ কঠিন অন্তরকের উদাহরণ হিসেবে বলা যায় হীরক (একটি কার্বনের একটি রূপভেদ এবং সালফার।
ধাতব মৌলবিশিষ্ট কঠিন যৌগও অন্তরক হতে পারে, যদি ধাতব পরমাণুর যোজনী ইলেকট্রন আয়নিক যৌগ গঠনে ব্যবহৃত হয়। উদাহরণস্বরূপ, যদিও সোডিয়াম একটি ধাতু, কঠিন সোডিয়াম ক্লোরাইড অন্তরক; কারণ সোডিয়ামের যোজনী ইলেকট্রন ক্লোরিনে গিয়ে আয়নিক বন্ধন গঠন করে, যা থেকে ইলেকট্রন সহজে নির্গত হতে পারে না।
অর্ধপরিবাহীর তড়িৎ পরিবাহকত্ব ধাতু ও অধাতুর তুলনায় মধ্যম ধরনের। ধাতুর তুলনায় অপর একটি বৈসাদৃশ্যপূর্ণ বৈশিষ্ট্য হল এই যে এদের তড়িৎ পরিবাহকত্ব তাপমাত্রার সাথে বৃদ্ধি পায়। সাধারণ অর্ধপরিবাহীর উদাহরণ হল সিলিকন ও জার্মেনিয়াম, প্রতিটির পরমাণুরই চারটি যোজনী ইলেকট্রন থাকে। ব্যান্ড তত্ত্বের মাধ্যমে সবচেয়ে ভালোভাবে অর্ধপরিবাহীর ধর্ম ব্যাখ্যা করা যায়। এ তত্ত্বমতে একটি যোজনী ব্যান্ড (যা পরম শূন্যে যোজনী ইলেকট্রন ধারণ করে) ও পরিবহণ ব্যান্ডের (তাপীয় শক্তিতে উত্তেজিত হয়ে যে স্তরে যোজনী ইলেকট্রন গমন করে) শক্তির পার্থক্যের ফলাফল হিসেবে সৃষ্টি হয়।
পুন্নাগাই পু গীথা
গীথা আম্মাসি, তার স্টেজ নাম "পুন্নাগাই পু" গীথা দ্বারা অধিক পরিচিত, হচ্ছেন মালয়েশিয়ার একজন রেডিও ব্যক্তিত্ব, চলচ্চিত্র প্রযোজক এবং অভিনেত্রী, যিনি মালয়েশিয়ায় কাজ করেন এবং একই সাথে ভারত এর তামিল চলচ্চিত্র শিল্পে কাজ করেন। মালয়েশিয়ার রেডিও স্টেশন টিএইচআর.এফএম এ তার নিজের চলচ্চিত্রের প্রযোজনা স্টুডিও চালু করেন এবং তামিল সিনেমাগুলিতে অভিনয় করার আগে মালয়েশিয়ায় প্রথম মহিলা প্রযোজক হিসেবে স্বীকৃতি লাভের পর সকলের মাঝে অধিক জনপ্রিয়তা অর্জন করে। তিনি বিভিন্ন অনুষ্ঠানের উপস্থাপক হিসেবেও কাজ করেছেন এবং নিজের প্রযোজনার পাশাপাশি মালয়েশিয়ার বেশ কিছু চলচ্চিত্রে অভিনয়ও করেছেন।
ক্যারিয়ার
গীথা আম্মাসি মালয়েশিয়ার পেরাক এর তাইপিংয়ের এক তামিল পরিবারে একটি বাগান মালিকের মেয়ে হিসাবে জন্মগ্রহণ করেন। মালয়েশিয়ার তামিল রেডিও স্টেশন টিএইচআর.এফএম এ রেডিও জকি হিসেবে তার কর্মজীবন শুরু করার আগে, তিনি মালয়েশীয় টেলিভিশন চ্যানেল এনটিভি৭ এর একটি অনুষ্ঠান "রিদম এন্ড রাজ্ঞা" নামে একটি অনুষ্ঠান উপস্থাপনা করেন। তার ক্যারিয়ারের শুরু থেকে তিনি টিএইচআর রাজ্ঞার সাথে কাজ করছেন। রেডিওতে তার কাজ ছাড়াও, তিনি একটি চাকরি করতেন, টেলিফিল্ম তৈরি করতেন এবং এসজি নামে তার নিজের বিজ্ঞাপন সংস্থা খুলেছিলেন। টিএইচআর রাজ্ঞার সাথে তার সময়ে, তিনি উপনাম "পুন্নাগাই পু" গ্রহণ করেছিলেন, তামিলে যা অর্থ "হাস্যজ্জল ফুল"।
গীথা আম্মাসি ভারতে এসেছিলেন এবং "এসজি ফিল্মস" নামের একটি ফিল্ম প্রোডাকশন স্টুডিওর সাথে মিলে একটি চলচ্চিত্র নির্মাণ করেছিলেন যার নাম ছিল আরিন্থাম অরিয়ামলুম, যেটি তার পরিবারবর্গের একজন বিশ্বস্ত বন্ধু বিষ্ণুভ্রম দ্বারা পরিচালিত হয়েছিল। বিদেশি বিনিয়োগকারী এবং মহিলা প্রযোজকের ওপর বিশ্বাস না করায় সে নিজেই চলচ্চিত্রটি মুক্তি প্রদান করেছিলেন। এই চলচ্চিত্রটি বাণিজ্যিকভাবে সাফল্য একটি চলচ্চিত্র হয়ে ওঠে, যা বক্স অফিসে তার খরচের দ্বিগুণ সংগ্রহ করে এবং থিয়েটারে ১৭৫ দিন ধরে চলতে থাকে, এর মাধ্যমে গীথা আম্মাসি মালয়েশিয়া বুক অফ রেকর্ডস এ "প্রথম মহিলা তামিল চলচ্চিত্র নির্মাতা" হবার জন্য প্রবেশ করে। গীথা আম্মাসি পরবর্তীতে তামিল সিনেমাগুলিতে পাঁচজন মালয়েশিয়ার অভিনেতা [3] উপস্থাপন করিয়ে দিতে সক্ষম হয়েছিলেন। তিনি আর পাথিপান এবং বডীবেলুর সঙ্গে কম বাজেটের কমেডি চলচ্চিত্র কুন্ডক্কা মন্দিক্কা এর জন্য অর্থায়ন করেন। অতঃপর তিনি আবারো এই পরিচালকদের সাথে তাদের পরবর্তী প্রকল্প, পাট্টিয়াল এ একসাথে কাজ করার জন্য সংযুক্ত হন, যা ব্যবসা সফল্য চলচ্চিত্র হিসেবে স্বীকৃতি অর্জন করে। পাট্টিয়ালের পর, তিনি ভারতীয় সিনেমা থেকে বিরতি নিয়ে মালয়েশিয়ায় ফিরে আসেন। তিনি ২০১০ সালে অভিনেতা ভিভিকের সাথে মালয়েশিয়ার কুয়ালালামপুরে অনুষ্ঠিত এনথিরান সাউন্ডট্র্যাক রিলিজ ফাংশনটির সহ-উপস্থাপনা করেন।
দুঙ্গাচলনা
দুঙ্গাচল্না পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৩৬৪৬ জন এবং খানার সংখ্যা ছিল ৬৭৬ টি। ২০০১ সালের শুমারি অনুসারে জনসংখ্যা ছিল ৪৭১৭ জন এবং সাক্ষরতার হার ছিল ১৬%। স্থানীয় বাসিন্দাদের প্রায় সবাই হিন্দুধর্মাবলম্বী।
সেন্টার ফর ইন্টারনেট অ্যান্ড সোসাইটি
উইকিমিডিয়ার প্রকল্পসমূহ
উইকিমিডিয়া ফাউন্ডেশন সিআইএসকে ইংরেজি তথা ভারতীয় উপমহাদেশের বিভিন্ন ভাষায় উইকিপিডিয়া সহ উইকিমিডিয়ার অন্যান্য প্রকল্পগুলির ও বিভীন্ন ভারতীয় ভাষায় বিনামূল্যে জ্ঞান-এর উন্ন​য়ন ও প্রচারের জন্য একটি প্রকল্প মঞ্জুর করে। ফাউন্ডেশনের অনুদানটি ভারতে উইকিমিডিয়ার বিনামূল্যে জ্ঞান বিতরণ প্রকল্পে ব্যাপকতর সহায়তার লক্ষ্যে করা হয়। দুই বছরের এই প্রকল্পের প্রথম বছরের জন্য অনুদান পরিমাণ ১,১০,০০,০০০ টাকা (২০০,০০০ মার্কিন ডলার) ছিল।
স্বতন্ত্র ২০১৪
১৮ই থেকে ২০শে ডিসেম্বর, ২০১৪-এ তিরুবনন্তপুরম, কেরলায় অনুষ্ঠিত পঞ্চম আন্তর্জাতিক মুক্ত সফটওয়্যার সম্মেলন স্বতন্ত্র ২০১৪-এ সিআইএস অংশগ্রহণ ও সমর্থন করে।
আমেরিকান ইউনিভার্সিটি অফ সেন্ট্রাল এশিয়া
আমেরিকান ইউনিভার্সিটি অফ সেন্ট্রাল এশিয়া (এইউসিএ) হল কিরগিজস্তান প্রজাতন্ত্রের রাজধানী বিশকেকে অবস্থিত একটি লিবারেল আর্টস বিশ্ববিদ্যালয়। এই বিশ্ববিদ্যালয়টি পূর্বে কিরগিজ-আমেরিকান স্কুল এবং আমেরিকান ইউনিভার্সিটি ইন কিরগিজস্তান নামে পরিচিত ছিল।
ইতিহাস
বিশকেকের কিরগিজ স্টেট ন্যাশনাল ইউনিভার্সিটির (কেএসএনইউ) একটি বিশেষ স্কুল হিসাবে AUCA ১৯৯৩ সালে কিরগিজ-আমেরিকান স্কুল (কেএএস) হিসাবে তার যাত্রা শুরু করে । ১৯৯৭ সালে, এটি মার্কিন যুক্তরাষ্ট্র সরকার এবং ওপেন সোসাইটি ইনস্টিটিউটের (হাঙ্গেরিয়ান সমাজসেবী জর্জ সোরোস দ্বারা প্রতিষ্ঠিত একটি বেসরকারী দাতা সংস্থা) অর্থায়নে একটি স্বতন্ত্র প্রতিষ্ঠান হিসাবে প্রতিষ্ঠিত হয়। এই বিশ্ববিদ্যালয়ের প্রতিষ্ঠাতাদের একজন ছিলেন মানবাধিকার আইনজীবী এবং সাংবাদিক স্কট হর্টন । প্রথমে আমেরিকান ইউনিভার্সিটি ইন কিরগিজস্তান (এইউকে) নামে পরিচিত, এই বিশ্ববিদ্যালয়টি ২০০২ সালে বর্তমান নাম গ্রহণ করে । যদিও বিশ্ববিদ্যালয়টি মধ্য এশিয়ার শিক্ষার্থীদের উচ্চ শিক্ষার সুযোগ দেওয়ার দিকে মনোনিবেশ করে, এখানকার অনেক ছাত্র-ছাত্রী এবং শিক্ষকরা সমগ্র এশিয়া এমনকি বিশ্বের অন্যান্য অংশ থেকেও আসেন। ২০১০ সালের মার্চে, এইউসিএ মার্কিন যুক্তরাষ্ট্রের নিউ ইয়র্কের বার্ড কলেজের সাথে একটি অংশীদারিত্ব চুক্তি করে। অংশীদারিত্ব চুক্তি অনুযায়ী এইউসিএ এর ছাত্র-ছাত্রীরা আমেরিকান স্টাডিজ, নৃবিজ্ঞান, অর্থনীতি, ইউরোপীয় স্টাডিজ, আন্তর্জাতিক এবং তুলনামূলক রাজনীতি, সাংবাদিকতা এবং গণযোগাযোগ, মনোবিজ্ঞান, সমাজবিজ্ঞান এবং সফ্টওয়্যার ইঞ্জিনিয়ারিং বিষয়ে  মার্কিন যুক্তরাষ্ট্রের স্বীকৃত লিবারেল আর্টস ডিগ্রি পেয়ে থাকে । ইউএসএইড-এর স্বীকৃতি প্রতিবেদন অনুসারে, এইউসিএ মধ্য এশিয়ার প্রথম উচ্চ শিক্ষাপ্রতিষ্ঠান যা আমেরিকান মডেল অনুযায়ী কাজ করে। যেখানে ক্রেডিট-আওয়ার সিস্টেম আমেরিকান-শৈলীর লিবারেল আর্টস পাঠ্যক্রম অনুযায়ী তৈরী করা হয়েছে। এই গণতান্ত্রিক পাঠ্যক্রমে মূল্যবোধের প্রতি অঙ্গীকার, স্বাধীন অভিব্যক্তি এবং অনুসন্ধান, এবং একাডেমিক সততার প্রতি গুরুত্ব দেয়া হয় । বিশ্ববিদ্যালয়টি কিরগিজস্তানে সনন্দ দ্বারা প্রতিষ্ঠিত এবং এখানে এগারোটি স্নাতক প্রোগ্রাম এবং একটি স্নাতকোত্তর প্রোগ্রামের (এমবিএ) আওতায় কিরগিজ শিক্ষা মন্ত্রণালয় কর্তৃক অনুমোদিত কিরগিজ জাতীয় ডিপ্লোমা ডিগ্রী প্রদান করা হয়। এইউসিএ আমেরিকান- শৈলীর ডিপ্লোমাও অফার করে এবং শিক্ষার্থীদের রাশিয়ান এবং ইংরেজি উভয় ভাষায় কোর্স করতে হয়।
ক্যাম্পাস
আমেরিকান ইউনিভার্সিটি অফ সেন্ট্রাল এশিয়ার মূল ভবনটি ১৯৩০-এর দশকে নির্মিত হয়েছিল এবং এটি কিরগিজ এসএসআর-এর কমিউনিস্ট পার্টির কেন্দ্রীয় কমিটি এবং প্রজাতন্ত্রের সুপ্রিম কাউন্সিল দ্বারা ব্যবহৃত হত । ভ্লাদিমির লেনিন, কার্ল মার্কস এবং ফ্রেডরিখ এঙ্গেলস-এর প্রতিকৃতি এখনও এইউসিএ-এর কনফারেন্স হলে শোভা পাচ্ছে এবং কিরগিজ এসএসআর-এর অস্ত্রের কোট ভবনের সম্মুখভাগে রাখা আছে । ২০০৮ সালে কিরগিজস্তানের পার্টি অফ কমিউনিস্ট-এর তৎকালীন কিরগিজ সংসদ সদস্য ইশাক মাসালিভ, বর্তমান মূল ভবনের "ঐতিহাসিক মূল্য" এর কারণে এইউসিএ-এর অবস্থান পরিবর্তন করার আহ্বান জানান ।
নতুন ক্যাম্পাস
নতুন বিল্ডিংটিতে চারটি তলা রয়েছে, একটি ফোরামের চারপাশ ঘিরে এই বিল্ডিংটি অবস্থিত যা প্রধান মিটিং-এর স্থান হিসাবে ব্যবহৃত হয় । মূল ভবনটি পরিবেশগত প্রভাব কমানোর জন্য ভূ-তাপীয় উত্তাপ এবং বৃষ্টির পানি সংগ্রহে করে তা ব্যবহার করে। ভবনটির ডিজাইন করেছেন হেনরি মায়ারবার্গ।
অনামিকা সাহা
অনামিকা সাহা একজন বাংলা চলচ্চিত্র অভিনেত্রী।
প্রাথমিক জীবন
সাহা জন্ম বাংলাদেশের খুলনা বিভাগের যশোর জেলায়। তার জন্ম নাম ঊষা।
দ্গে-'দুন-ছোস-ক্যি-দ্বাং-ফ্যুগ
দ্গে-'দুন-ছোস-ক্যি-দ্বাং-ফ্যুগ (১৭৭৩-১৭৯৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ কির-তি রিন-পো-ছে  উপাধিধারী বৌদ্ধ লামা ছিলেন।
সংক্ষিপ্ত জীবনী
দ্গে-'দুন-ছোস-ক্যি-দ্বাং-ফ্যুগ ১৭৭৩ খ্রিষ্টাব্দে তিব্বতের রেব-কোং অঞ্চলে ব্সে-ছু-মা  নামক একটি গ্রামে জন্মগ্রহণ করেন। তার পিতার নাম ছিল ঙ্গাগ-দ্বাং-রাব-ব্র্তান  এবং মাতার নাম ছিল স্ন্যিং-মো-থার । ১৭৭৬ খিষ্টাব্দে তাকে ব্লো-ব্জাং-ব্স্তান-পা'ই-র্গ্যাল-ম্ত্শান  নামক পঞ্চম কির-তি রিন-পো-ছে  উপাধিধারী বৌদ্ধ লামা্র পুনর্জন্ম রূপে চিহ্নিত করে স্তাগ-ত্শাং-ল্হা-মো  নামক বৌদ্ধবিহারের প্রধানের পদে অধিষ্ঠিত করা হয়। তিনি ১৭৯৬ খ্রিষ্টাব্দে মাত্র চব্বিশ বছর বয়সে মৃত্যুবরণ করেন।